Zakon protiv homoseksualaca u Rusiji oblak nad zimskom olimpijadom
Okupljanjima u 20 gradova širom svijeta, aktivisti su od olimpijskih sponzora zahtijevali da javno osude ruski anti-homoseksualni zakon.
Ruske Zimske Olimpijske Igre u Sochiju meta su kritika sa svih strana - za korupciju, za terorističke prijetnje i td. Rusija je kao zemlja, a i organizator Olimpijade, takodjer pod paskom kritika zbog načina na koji se odnosi prema homoseksualcima. Olimpijadu, kao fokus pažnje šire javnosti, koriste, medjutim i različite pro-gay organizacije i organizacije za ljudska prava. Rusija je ovih dana idealna meta za njihove proteste. Okupljanjima u 20 gradova širom svijeta, aktivisti su od olimpijskih sponzora zahtijevali da javno osude ruski anti-homoseksualni zakon, za kojeg kažu da je praktično svu javnu diskusiju o tom pitanju otjerao u ilegalu. Od Pariza preko Londona, pa do Rio de Janeira, demonstranti su od 10 globalnih korporacija zahtijevale da osude taj ruski zakon. Do sada, je kompanija AT&T jedini olimpijski sponzor koji je to i učinio. Osudu ruskog anti-homoseksualnog zakona zatražilo je četrdesetak medjunarodnih organizacija, uključujući i Human Rights Watch. Prije dva dana ova je organizacija u Rusiji izazvala ljutnju zvaničnika, objavivši video sa snimcima nasilja protiv homoseksualaca u toj zemlji. Od početka protesta vidjelo ga je na uTube-u gotovo milion ljudi. Tanya Cooper je ruski istraživač za Human Rights Watch. Ona u tom videu govori kako je ruski anti-gay zakon ustvari dao zeleno svjetlo za svakojake napade na homoseksualnu populaciju. ., govori Tanya Cooper. Human Rights Watch navodi da na web stranici grupe Okupiraj Pedofiliju i dalje stoje stotine video zapisa o napadima na homoseksualce u više od 30 ruskih gradova. Šefa grupe su ruske vlasti, na kraju, pritvorile. Predsjednik Putin je nedavno odbacio kritike protiv, kako ga još zovu, zakona protiv gay propagande, slijedećim riječima: Obamina administracija ne šalje u Sochi nikog od visoko rangiranih zvaničnika. Hudson Taylor rukovodi grupom Saveznik sportista, čiji je cilj okončanje homofobije u sportu. U Sochiju je, kako kaže, da bi stvarao mostove... ..., kaže Taylor. Ali, ruski zvaničnici za ovu debatu pokazuju malo interesa i zabranjuju okupljanja, koliko god stignu, poput nedavnog protesta u jednom parku, trinaestak kilometara daleko od Sochija.